Gedagte vir die dag: Jesus vergewe jou sonde | Maroela Media
Gedagte vir die dag: Jesus vergewe jou sonde
Psalm 103:12- So ver as wat die verste punte van die heelal van mekaar af is, so ver, en nog verder, vat Hy ons sondes se straf van ons af weg.
Hoe ver is ver? Ek is baie lief vir die Kaap en ons gesin hou elke daar vakansie. Die ry soontoe is egter nie grappies nie. Dis bie kilometers en baie ure op die pad se konsentrasie, warm kry en moeg word om daar te kom. Dit is vir my ver. Dan het ek so nou en dan die voorreg om 'n konferensie in die VSA by te woon. Daardie ongeveer 16 ure op 'n vliegtuig is geen grap nie. Dit is vir my verskriklik ver. God gebruik 'n nog veel sterker beeld oor wat Hy met sonde doen as Hy ons sonde vergewe. Die ooste en die weste is twee punte wat nooit by mekaar uitkom nie. As jy dus praat van die afstand tussen ooste en die weste verwys jy na 'n afstand wat aanhou en aanhou en uiteindelik oneindig is. Nou ja, God verwyder ons sondes oneindig ver van ons. Weereens, praat van genade en praat van liefde. Dis onverdiend en in 'n groot mate onverstaanbaar. Dis egter die waarheid: As jy met 'n opregte hart van berou tot God nader met jou sondes is sy opregte reaksie uit genade en liefde om dit van jou weg te vat – oneindig ver. Hy dink nooit weer daaraan nie. Hy was jou skoon en herstel jou volkome. Hy maak jou nuut. Hy maak jou vry. Hy was jou skoon.
Voordat ons die vrede van vergewing kan aanvaar, moet ons eers die pyn van berou erken. – Robert M Herald
Gebed: Here, hoe sal ek U ooit genoeg kan dank vir u liefde en genade? Hoe sal ek U ooit genoeg kan loof vir 'n tweede kans? Ek kom met 'n opregte hart van berou en vra: Was my skoon, Here. Vergewe my asseblief.
Gedagte vir die dag: God is jou Vader
Gedagte vir die dag: God se liefde vir jou is baie groot
Die grootste geskenk aan ons as mense!!!! Dankie Vader dat U,U Seun vir ONS sondes laat betaal het. AMEN.